alexandrainst/scandi-wiki huggingface dataset:
Jakob Hoff

Jakob Tøkersen Hoff () var ordførar i Ørland 1882-1916 og stortingsrepresentant for Venstre 1892–1906 og 1910–12.

Hoff dreiv fiskje i yngre år. I 1870 tok han over farsgarden på Hov i Opphaug og dreiv han til 1916.

Hoff var medlem av heradsstyret 1878-1919, ordførar 1882-1916. Han var forlikskommissær 1882-1900, samt både styreformann og seinare ordførar i representantskapet den lokale sparebanken.

Hoff var stortingsmann for Søndre Trondhjems amt 1892–1906 og for Indre Fosen krins 1910-12. På alle tingsamlingane var han medlem av kyrkjekomiteen, sekretær 1900-05 og 1910-12. Elles medlem av valkomiteen 1898-1906 og 1910-12, samt av spesialkomiteen i 1905. I 1906 var han medlem av deputasjonen som Stortinget sende til kongekryninga i Trondheim i 1906.

Han vart tildelt 7. juni-medaljen og Borgardådsmedaljen.

Hoff døydde på garden sin i 1924. Ein minnestein over han er reist på Ørland kyrkjegard.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1892-1894
Stortingsrepresentantar 1895-1897
Stortingsrepresentantar 1898-1900
Stortingsrepresentantar 1901-1903
Stortingsrepresentantar 1904-1906
Stortingsrepresentantar 1910-1912
Folk frå Ørland
Medaljen for borgardåd
Norske gardbrukarar frå 1800-talet
Norske gardbrukarar frå 1900-talet
Thomas Müller

Thomas Müller () er ein tysk fotballspelar, som i 2018 spela for Bayern München i tysk Bundesliga. Han har òg landskampar for Tyskland. Han vart verdsmeister med Tyskland i 2014. Müller vart seriemeister i Tyskland med Bayern München i 2010, 2013, 2014, 2015, 2016 og 2017, vann den europeiske Meisterligaen med klubben i 2013 og VM for klubblag same året.

Müller debuterte for Tyskland sitt A-landslag 3. mars 2010 i ein privatlandskamp heime mot Argentina. Han vart teken ut i Tyskland sin tropp til fotball-VM i Sør-Afrika same året, og dette vart det store internasjonale gjennombrotet hans. Han spelte seks av Tyskland sine sju kampar, men måtte stå over semifinalen grunna to gule kort. I den første gruppekampen, mot Australia, skåra han det første landslagsmålet sitt, og han skåra til saman fem mål i turneringa. Han vart dermed delt toppskårar i turneringa, saman med tre andre spelarar som òg skåra fem mål. Müller hadde flest målgivande pasningar i tillegg, og vann dermed toppskårarprisen "gullstøvelen". Han vart òg kåra til beste unge spelar i turneringa.

Tyske fotballspelarar
Bayern München-spelarar
Spelarar i Fotball-VM 2010
Spelarar i Fotball-EM 2012
Spelarar i Fotball-VM 2014
Spelarar i Fotball-EM 2016
Spelarar i Fotball-VM 2018
Marcell Jansen

Marcell Jansen () er ein tysk fotballspelar som har spela for Hamburg i tysk Bundesliga, og det tyske landslaget. Han vart seriemeister i Tyskland med Bayern München i 2008.

Jansen debuterte for A-landslaget 3. september 2005 i ein bortekamp mot Slovakia. Han var med i Tyskland sin tropp til fotball-VM i 2006, der han fekk spela éin kamp, bronsefinalen mot Portugal. I fotball-EM i 2008 fekk han spela i fem av Tyskland sine seks kampar. I fotball-VM i 2010 spelte han i fire kampar: Tre som innbytar, og frå start av i bronsefinalen mot Uruguay. I bronsefinalen skåra han eitt av Tyskland sine mål.

Tyske fotballspelarar
Borussia Mönchengladbach-spelarar
Bayern München-spelarar
Hamburg-spelarar
Sami Khedira

Sami Khedira )) er ein tysk fotballspelar som har spela for Real Madrid i spansk Primera Division, og det tyske landslaget. Han har tunisisk far og tysk mor. Han var med på å verta seriemeister i Tyskland med Stuttgart i 2007 og i Spania med Real Madrid i 2012. Han vann den europeiske Meisterligaen med Real Madrid i 2014.

Khedira debuterte for det tyske A-landslaget 5. september 2009 i ein privatlandskamp mot Sør-Afrika. Han var med i Tyskland sin tropp til fotball-VM i 2010, der han fekk ei viktig rolle sentralt på midtbanen, i og med at Michael Ballack måtte stå over turneringa med ein skade. Han spelte i alle Tyskland sine sju kampar, og skåra eitt mål, i bronsefinalen mot Uruguay.

Tyske fotballspelarar
Stuttgart-spelarar
Real Madrid-spelarar
Spelarar i Fotball-VM 2010
Spelarar i Fotball-EM 2012
Spelarar i Fotball-VM 2014
Spelarar i Fotball-EM 2016
Spelarar i Fotball-VM 2018
Hans Nysom

Hans Hein Theodor Nysom () var ein norsk offiser, ingeniør, statsråd og stortingsmann for Venstre. Hans Hein Nysom var farfaren hans, Anton Hjorth halvbroren hans.

Nysom var fødd i Holmestrand, faren hans var skipper. Sjølv tok han eksamen frå krigsskulen i 1866 og den militære høgskulen i 1870. I 1867 vart han sekondløytnant i trondhjemske brigade, året etter i det norske jegerkorps. 1872-76 var han i artilleribrigaden. År 1874 vart han tilsett i kanalvesenet, styrar ved utbygginga av fleire kanalanlegg. Han var sekretær i vassdragskommisjonen 1877-81, studerte elveregulering utanlands, fyrst i Sverige, i 1885 i Sveits og i 1890 i Sør-Tyskland. I 1895 var han formann i den parlamentariske fossefallskommisjonen.

Nysom var formann i Polyteknisk Forening frå 1885 til 1891.

Nysom var statsråd i både i Revisjonsdepartementet  og Arbeidsdepartementet i Johannes Steens fyrste regjering frå 6. mars 1891, frå 28. november einast i sistnemnde departement til regjeringa gjekk av 2. mai 1893. Som arbeidsminister stod han for den offisielle opninga av Bandak-Norsjøkanalen i 1892.

I Johannes Steens andre regjering, som vart innsett 17. februar 1898, var Nysom fyrst medlem av statsrådsavdelinga i Stockholm til mars 1899, deretter statsråd i Arbeidsdepartementet til juni 1900, då han atter var i Stockholm fram til 6. november 1900.

Åra 1895-1900 var Nysom stortingsrepresentant frå valkrinsen Kristiania, Hønefoss og Kongsvinger. Han var medlem av jarnbanekomiteen 1895-97, valkomiteen 1896-98 og i 1898 av Lagtinget til han vart statsråd.

Etter han gjekk av som statsråd var Nysom konstituert generaldirektør i NSB, frå 1902 medlem av styret i Hovudjarnbanen.

Han vart i 1892 utnemnd til riddar av St. Olavs Orden og forfremja til kommandør av 1. klasse i 1899. Han mottok også den svenske Nordstjerneordenen.

Nysom døydde i Kristiania i 1903.

Verk
Fra Finmarken, 1877
Reductionstabeller for Hvermand: til praktisk Brug ordnede for Omsætning frå gammelt til nyt Maal og Vægt, Cammermeyer, Kristiania, 1879
Haandbog i norsk flødningsvæsen (med Axel Borchrevink og Gunnar Sætren), H. Aschehoug & Co., Kristiania, 1889-94

Kjelde
Lindstøl, Tallak:Stortinget og Statsraadet 1814-1914. Kristiania, 1914

Notar

Norske statsrådar 1884-1905
Norske arbeidsministrar
Norske revisjonsministrar
Stortingsrepresentantar 1895-1897
Stortingsrepresentantar 1898-1900
Norske ingeniørar
St. Olavs Orden
Nordstjerneordenen
Folk frå Holmestrand
DU

DU, Du, dU og du kan tyde:

DU
 Distriktenes utbyggingsfond
 IATA-koden for flyselskapet Hemus Air 
 Dobsoneining, måleining for tjukkleiken til ozonlaget.

Du
Songar
 «Du» song av Laith Al-Deen.
 «Du», song av Mimmi Sandén som var det svenske bidraget i Junior Eurovision Song Contest 2009

dU

du

 Unix-verktøyet du for å måle diskforbruk
 Personleg pronomen i 2. person eintal, subjektform
 2 – talet to på esperanto.

Tobokstavsord
Dy

DY, Dy, dY og dy kan tyde:

DY

 IATA-koden for flyselskapet Norwegian Air Shuttle

Dy

 Kjemisk symbol for grunnstoffet dysprosium (atomnr. 66)
 Kopling av 3-fase transformatoren sine viklingar
 Dy i geologi, ein type sediment.

dY

dy

 Forkorting for den yngre (d.y.)

Tobokstavsord
Ryan Babel

Ryan Guno Babel () er ein nederlandsk fotballspelar som har spela for 
for Ajax Amsterdam på lån frå den tyrkiske klubben Galatasaray SK, og på det nederlandske landslaget.

Babel var med på å vinna U21-EM med Nederland i 2007, der han vart kåra til banens beste i finalen mot Serbia. Han debuterte for A-landslaget 26. mars 2005 i ein bortekamp mot Romania, der han kom inn som innbytar og skåra eitt mål. Han vart teken ut i Nederland sin tropp til fotball-VM i 2006, der han fekk éin kamp som innbytar. I 2008 måtte han trekkja seg frå troppen til fotball-EM grunna ein okleskade. Han var med i troppen til fotball-VM i 2010, men utan å få spela nokon kampar.

Kjelder

Nederlandske fotballspelarar
Liverpool-spelarar
Ajax-spelarar
Hoffenheim-spelarar
Sander Boschker

Sander Bernard Jozef Boschker () er ein nederlandsk fotballspelar som har spela som keeper for Twente i nederlandsk Eredivisie. Han har òg éin landskamp for Nederland.

Boschker debuterte som proff-fotballspelar i 1989/90-sesongen for Twente. Han vart snart klubben sin førstekeeper, og spelte over 400 offisielle kampar for klubben. 33 år gammal gjekk han over til Ajax i 2003, men vart der reservekeeper for Maarten Stekelenburg. Etter éin sesong, der Ajax vart seriemeistrar, men Boschker ikkje fekk nokon seriekampar, vende han attende til Twente. I 2009/10-sesongen spelte han alle dei 34 seriekampane då Twente vart seriemeistrar i Nederland for første gong nokonsinne.

Etter å ha vorte seriemeister med Twente, vart Boschker teken ut i Nederland sin tropp til fotball-VM i 2010, som tredjekeeper. Han debuterte for landslaget 1. juni 2010 i ein privatlandskamp mot Ghana, der han kom inn som innbytar i pausen og spelte andre omgang. Han vart dermed den eldste spelaren som har landslagsdebutert for Nederland. Han fekk ikkje spela nokon kampar under VM.

Nederlandske fotballspelarar
Twente-spelarar
Ajax-spelarar
Firkantperikum

Firkantperikum (Hypericum maculatum) er ei fleirårig plante i perikumfamilien. Arten er utbreidd i Europa og Asia.
Planta har ein firstripa stengel og er kring 40 cm høg. Blada er avlange og gulgrøne. Blomsten har butte begerblad. Firkantperikum blømer kring juli månad i bakkar , berg og turre stader i skogen. Han veks spreidd gjennom heile Noreg, men er sjeldan i nord.

Kjelder
Svensk Wikipedia.
Johannes Lid: Norsk-svensk-finsk flora. Det Norske Samlaget, 1985.

Viltveksande plantar i Noreg
Kardeborrefamilien
Raudstjertar

Raudstjertar er ei samling av sporvefuglar med 'raudstjert' i artsnamnet i slektene Phoenicurus, Chaimarrornis og Rhyacornis. Dei har utbreiing i «den gamle verda».

Phoenicurus er sjølve raudstjertslekta med arten raudstjert, Phoenicurus phoenicurus, og ti andre artar. Dei to slektene Chaimarrornis og Rhyacornis er mykje nærskylde og har vore kalla vassraudstjertar, engelsk 'water-redstarts'. Det har vore framlegg om å slå saman desse tre slektene til ei gruppe med 14 artar, men det er ikkje eit akseptert takson. Karakteristisk for mange i denne gruppa er lang, raud stjert og dirrande rørsler med stjerten. Desse fuglane er insektetarar og søkjer føda langs bakken. Dei nordlege artane er trekkfuglar.

Det har ikkje vore semje om kva familie denne gruppa høyrer til. Tidlegare var det vanleg å rekne dei i trastefamilien, i dag mest vanleg i flugesnapparfamilien, Muscicapidae, underfamilie Saxicolinae. Saxicolinae samlar i tillegg fleire kladar av buskskvettar og slekta Oenanthe, steinskvettar.

Endå ein art i flugesnapparfamilien ber fellesnamnet 'raudstjert'. Det er arten vifteraudstjert, Hodgsonius phaenicuroides, men han er ikkje nært knytt til dei andre raudstjertane innan denne gruppa og sannsynlegvis heller ikkje til underfamilien Saxicolinae.

Artslista 
Slektene Phoenicurus, Chaimarrornis og Rhyacornis i rekkjefølgje etter Clementslista versjon 6.4 frå desember 2009 med norske namn etter Norske navn på verdens fugler.
 Phoenicurus
 Alashanraudstjert, Phoenicurus alaschanicus
 Altairaudstjert, Phoenicurus erythronotus
 Blåkroneraudstjert, Phoenicurus caeruleocephala
 Svartraudstjert, Phoenicurus ochruros
 Raudstjert, Phoenicurus phoenicurus
 Kinaraudstjert, Phoenicurus hodgsoni
 Kvitstruperaudstjert, Phoenicurus schisticeps
 Auroraraudstjert, Phoenicurus auroreus
 Diademraudstjert, Phoenicurus moussieri
 Kvitvengraudstjert, Phoenicurus erythrogastrus
 Blåhovudraudstjert, Phoenicurus frontalis
 Chaimarrornis
 Straumraudstjert, Chaimarrornis leucocephalus
 Rhyacornis
 Blyraudstjert, Rhyacornis fuliginosa
 Kaskaderaudstjert, Rhyacornis bicolor

Kjelder 

 Denne artikkelen bygger på «Rödstjärtar» frå , den 27. august 2010

Referansar 

Flugesnapparfamilien
Phoenicurus

Phoenicurus er ei biologisk slekt av raudstjertar i flugesnapparfamilien, og underfamilien Saxicolinae. Artane i slekta har rustraud til raudbrune farger på stjerten. Dei er insektetande i hekkesesongen, og lever mest i opne, steinete fjellandskap eller lett fjellskog.

Artslista 
Artar i slekta Phoenicurus i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler.

 Blåhovudraudstjert, Phoenicurus frontalis, Blue-fronted Redstart, LC, Vigors, 1832
 Blyraudstjert, Phoenicurus fuliginosus, Plumbeous Redstart
 Kaskaderaudstjert, Phoenicurus bicolor, Luzon Redstart
 Altairaudstjert, Phoenicurus erythronotus, Rufous-backed Redstart, LC, Eversmann, 1841
 Straumraudstjert, Phoenicurus leucocephalus, White-capped Redstart
 Alashanraudstjert, Phoenicurus alaschanicus, Ala Shan Redstart, NT, Przewalski, 1876
 Blåkroneraudstjert, Phoenicurus caeruleocephala, Blue-capped Redstart, LC, Vigors, 1831
 Diademraudstjert, Phoenicurus moussieri, Moussier's Redstart, LC, Olphe-Galliard, 1852
 Raudstjert, Phoenicurus phoenicurus, Common Redstart, LC, Linné, 1758
 Kinaraudstjert, Phoenicurus hodgsoni, Hodgson's Redstart, LC, Moore, 1854
 Kvitstruperaudstjert, Phoenicurus schisticeps, White-throated Redstart, LC, Gray, 1846
 Kvitvengraudstjert, Phoenicurus erythrogastrus, White-winged Redstart, LC, Güldenstädt, 1775
 Svartraudstjert, Phoenicurus ochruros, Black Redstart, LC, Gmelin, 1774
 Auroraraudstjert, Phoenicurus auroreus, Daurian Redstart, LC, Pallas, 1776

Referansar 

Flugesnapparfamilien
Fugleslekter
Vangsvik

Vangsvik er ein tettstad og ei bygd i Senja kommune i Troms og Finnmark. Bygda ligg på den sørlege delen av Senja og har . Vangsvik var administrasjonssenter i tidlegare Tranøy kommune.

Vangsvik har samband med  via den 2,5 km lange Fv 225. Frå bygda er det 18 km til nærmaste by, Finnsnes, som er kommunikasjonshamn for Hurtigruta og hurtigbåt til Tromsø og Harstad. Senja Rutebil har fleire daglege bussavgangar mellom Vangsvik og Finnsnes. Til nærmaste flyplass, Bardufoss lufthamn, er det 62 km.

Bakgrunnsstoff 
 Tranøy kommune 

Busetnader i Senja
Bygder i Troms og Finnmark
Senja
Paul Gåsøy

Paul Gåsøy () er ein norsk biletkunstnar. Han bur i Vikebukt i Vestnes kommune. Gåsøy har utdanninga si frå Bergen Kunsthåndverkskole og Statens Håndverks- og Kunstindustriskole i Oslo (1956-1958).

Innkjøpt av:
Institutt for Samfunnsforskning i Oslo 
Møre og Romsdal Fylkesgalleri
Riksgalleriet
Norsk kulturråd
Fylkeshuset i Molde
Trondheim Kunstmuseum
Møre og Romsdal fylkesbåtar
Borås kommune i Sverige
Hordaland fylkeskommune 
Nasjonalgalleriet  
Molde Kunstforenings faste galleri

Litteratur
Nokon å vere glad i Kom forlag 2006 ISBN 978-82-92496-38-1

Bakgrunnsstoff 
Bokomtale hos Kom forlag

Norske biletkunstnarar
Folk frå Vestnes
Nokon å vere glad i

Nokon å vere glad i er ei kunstbok av kunsthistorikaren Svein Thorud og biletkunstnaren Paul Gåsøy. Boka kom ut i 2006. Thorud presenterer kunstnaren i innleiinga av boka, deretter får vi ein presentasjon av Gåsøy sine bilete frå midt på 1950-talet og fram til boka kom ut. Boka fortel om utstillingar han har hatt, utsmykkingar og innkjøp.

Bakgrunnsstoff 
Omtale av boka hos Kom forlag

Bøker frå 2006
Kunstbøker
Norske bøker
Blåkoll

Blåkoll (Prunella vulgaris) er ei plante i lepeblomsterfamilien. Arten har ei sirkumpolar utbreiing.

Planta vert kring 10 cm høg og og er øvst litt håra og ofte noko brunfiolett. Krona er 10-12 mm lang. Blåkoll blømer kring juli månad i mosegrodd eng, åkerkantar og ved vegar. Han veks gjennom heile Noreg, men sjeldan lengst i nord.

Kjelder

Svensk Wikipedia.
Johannes Lid, Norsk-svensk-finsk flora, Det Norske Samlaget, 1985.

Viltveksande plantar i Noreg
Leppeblomfamilien
Sirkumpolar

Sirkumpolar har fleire tydingar:

 Sirkumpolar utbreiing for ein organisme eller ei gruppe av organismar.
 Eit objekt på stjernehimmelen er sirkumpolart om det aldri går under horisonten. Dette kjem an på kvar observatøren står.

astronomi
Georg Johan Knap

Georg Johan Knap () var ein norsk sjømann, skipsreiar og Høgre-politikar.

Knap var fødd i Fredrikshald, far hans var skipper. I yngre år var han tilsett i ei forretning i heimbyen, sigla så ei tid til sjøs. Han tok styrmannseksamen i 1852 og var skipper åra 1861-70. Knap slo seg 1859 ned i Tønsberg, der han var skipsreiar. Styremedlem i Tønsberg privatbank 1877-1905, formann dei siste tolv åra.

Frå 1877 til -98 var Knap medlem av bystyret i Tønsberg, ordførar 1884 og 1888.

Knap var varamann frå Tønsberg ved tre påfylgjande stortingsval. Siste perioden som varamann, 1892-94, møtte han frå 5. mai 1893 og ut valperioden i staden for Johannes Harbitz. Perioden 1895-97 representerte han Tønsberg på Stortinget. 1893-94 var han medlem av næringskomite nr 1, 1895-97 av tollkomiteen.

Han vart i 1899 utnemnd til riddar av 1. klasse av St. Olavs Orden. Frå den franske regjeringa vart Knap i 1871 tildelt ei  æresmedalje i gull, ettersom han fekk redda eit fransk skipsmannskap.

Knap døydde i Tønsberg i 1907.

Kjelder
Johnsen, Oscar A.: Tønsbergs historie, bind 3. 1952-54
Lindstøl, Tallak: Stortinget og Statsraadet 1814-1914. Kristiania, 1914

Norsk samfunnsvitenskapelig datatjeneste

Norske skipsreiarar
Stortingsrepresentantar 1892-1894
Stortingsrepresentantar 1895-1897
St. Olavs Orden
Folk frå Halden
Åd Davidsson Klyve

Åd Davidsson Klyve () var ein norsk gardbrukar og stortingsmann frå Voss.

Klyve var gardbrukar på farsgarden Nedre Klyve i Voss frå 1790-åra. Han var 3. representant frå Søndre Bergenhus amt på omframstortinget i 1814. 10. oktober 1814 var han medlem av deputasjonen som møtte Kristian Fredrik, same dag som denne reiste tilbake til Danmark.

Kjelder
Lindstøl, Tallak:Stortinget og Statsraadet 1814-1914. Kristiania, 1914, digital utgåve side 485

Stortingsrepresentantar 1814 
Stortingsrepresentantar for Hordaland 
Norske gardbrukarar 
Folk frå Voss
Ole Brå

Ole Olsson Brå () var ein norsk lærar, gardbrukar og politikar for Venstre, fødd i Buvika.

Faren til Brå var gardbrukar på Sæter i Buvika, seinare på Brå i Byneset. Sjølv vart Brå seminarist frå Klæbu i 1862. Han var så lærar i Inderøy frå 1862 til 1905. Frå 1874 til -84 var han torvmeister i Nordre Trondhjems amt. Brå kjøpte garden By i Inderøy i 1877 og dreiv han til 1902. Frå 1905 var han styrar av Innherred sjukehus.

Brå stifta Inderøyens forbruksforening i 1870 og var styrar for tiltaket til 1900. Han var medlem av heradsstyret i Inderøy 1880-1904, ordførar i elleve år. Elles hadde han mange andre tillitsverv i heradet.

Brå var innvald som 1. representant på Stortinget frå Nordre Trondhjems amt 1900-03. Han var medlem av Lagtinget og av sosialkomiteen.

Kjelder 
Lindstøl, Tallak: Stortinget og Statsraadet 1814-1914. Kristiania, 1914
Fossli, Oddgeir: «Lærer og stortingsmann Ole Brå (1842–1933)». I: Eynni Idri. Inderøy Museums- og Historielag, 2001.

Bakgrunnsstoff
Ole Olsen Braa  hos Norsk samfunnsvitenskapelig datatjeneste

Stortingsrepresentantar 1901-1903
Folk frå Skaun
Banda Aceh

Banda Aceh (eller Bandar Aceh, tidlegare Kutaradja) er provinshovudstad og største by i den indonesiske provinsen Aceh på nordvestspissen av øya Sumatra. Han har eit folketal på  rundt 260 000 (2006). 

Byen blei grunnlagd som Bandar Aceh Darussalam Kandang og var hovudstad for Sultanatet Aceh som blei grunnlagd seint på 1400-talet. Seinare blei namnet forkorta til Bandar Aceh Darussalam og så populært kjend som Banda Aceh. Første del av namnet, Bandar (Banda), kjem frå det persiske bandar (بندر) som tyder 'hamn'. Byen er også blitt kalla 'balkongen' eller 'inngangen til Mekka' (indonesisk Serambi Mekkah) etter tida då hadj-pilgrimar reiste sjøvegen til Mekka frå Indonesia og stoppa her undervegs.

Raya Baiturrahman-moskéen (også kalla Den store moskéen) er ein av dei vest kjende moskeane i Søraust-Asia. Han blei bygd i 1879 som erstatning for ein øydelagd moské. Moskeen er blitt bygd ut fleire gonger sidan, som i 1995 då han fekk ny minaret. 

Om morgonen 26. desember 2004 blei byen særs hardt ramma, først av det verste jordskjelvet i verda på 40 år, og deretter av ein stor tsunami utløyst av dette og påfølgjande jordskjelv. Det første og kraftigaste undersjøiske jordskjelvet hadde episenter i havet rett ved Aceh-provinsen, mellom Sumatra og Simeulueøya. Dei påfølgjande jordskjelva følgde ei linje som gjekk nordover og tett vest for Sumatra. Nokre dagar seinare rekna ein med at 60 prosent av Banda Aceh var øydelagd.

Geografi

Klima

Kjelder

Denne artikkelen bygger på «Banda Aceh» frå ,  den 16. mai 2018.  

Byar i Indonesia
Aceh
Steinskvettar

Steinskvettar er sporvefuglar av slekta Oenanthe i flugesnapparfamilien. Dei fleste artane har karakteristiske svarte og kvite eller raude og kvite teikningar på overgumpen eller på stjerten. Dei fleste artane syner sterkt kjønnsdimorfisme, berre hannfuglar har dei slåande fjørdraktmønstra som er karakteristiske for slekta, men hoene deler den kvite eller raude flekken på overgumpen.

Dei vart tidlegare rekna som medlemmer av trastefamilien Turdidae, men er i dag meir vanleg plassert i flugesnapparfamilien Muscicapidae. Dette er ei gruppe i «den gamle verda», men arten steinskvett er no òg etablert i Canada, Grønland  og Alaska.

Steinskvettar er jordlevande insektetande fuglar på opent og ofte tørt land. Dei hekkar i fjellsprekker eller i hòler. Nordlege artar er langdistansemigrantar, overvintrar i Afrika.

Artslista
Steinskvettar  i rekkjefølgje etter eBird/Clements Checklist v2017 med norske namn etter Norske navn på verdens fugler:
 Kvitkronesteinskvett, Oenanthe leucopyga, White-crowned Wheatear, Brehm, 1855, (LC)
 Munkesteinskvett, Oenanthe monacha, Hooded Wheatear, Temminck, 1825, (LC)
 Nonnesteinskvett, Oenanthe albonigra, Hume's Wheatear, Hume, 1872, (LC)
 Svartsteinskvett, Oenanthe leucura, Black Wheatear, Gmelin, 1789, (LC)
 Kvitvengsteinskvett, Oenanthe monticola, Mountain Wheatear, Vieillot, 1818, (LC)
 Somalisteinskvett, Oenanthe phillipsi, Somali Wheatear, Shelley, 1885, (LC)
 Steinskvett, Oenanthe oenanthe, Northern Wheatear, Linné, 1758, (LC)
 Sørgjesteinskvett, Oenanthe lugens, Mourning Wheatear, Lichtenstein, 1823, (LC)
 Wadisteinskvett, Oenanthe lugentoides, Arabian Wheatear, Seebohm, 1881, (LC)
 Sotsteinskvett, Oenanthe lugubris, Abyssinian Wheatear, Rüppell, 1837, (NR)
 Kvitryggsteinskvett, Oenanthe finschii, Finsch's Wheatear, Heuglin, 1869, (LC)
 Persarsteinskvett, Oenanthe picata, Variable Wheatear, Blyth, 1847, (LC)
 Berbersteinskvett, Oenanthe moesta, Red-rumped Wheatear, Lichtenstein, 1823, (LC)
 Svartstrupesteinskvett, Oenanthe pleschanka, Pied Wheatear, Lepechin, 1770, (LC)
 Kyprossteinskvett, Oenanthe cypriaca, Cyprus Wheatear, Homeyer, 1884, (LC)
 Middelhavssteinskvett, Oenanthe hispanica, Black-eared Wheatear, Linné, 1758, (LC)
 Rustgumpsteinskvett, Oenanthe xanthoprymna, Red-tailed Wheatear, Hemprich & Ehrenberg, 1833, (LC)
 Ørkensteinskvett, Oenanthe deserti, Desert Wheatear, Temminck, 1825, (LC)
 Beltesteinskvett, Oenanthe pileata, Capped Wheatear, Gmelin, 1789, (LC)
 Isabellasteinskvett, Oenanthe isabellina, Isabelline Wheatear, Temminck, 1829, (LC)
 Raudbryststeinskvett, Oenanthe bottae, Red-breasted Wheatear, Bonaparte, 1854, (LC)
 Sahelsteinskvett, Oenanthe heuglini, Heuglin's Wheatear, Finsch & Hartlaub, 1870, (LC)

Kjelder 
 Denne artikkelen bygger på «Wheatear» frå , den 28. august 2010

Referansar 

Flugesnapparfamilien
Fugleslekter

zh:水芹属